Peluurin ja muiden peliongelman yhteiskunnallisten hoitokeinojen rahoittamiseen käytetään kansallisen peliyhtiön voittovaroja vuosittain 2-3 miljoonaa euroa. Kokonaisvoittosummaan ja liikevaihtoon suhteutettuna kyse on siten prosentin kymmenyksistä, eli erityisen sivistyneellä tolalla peliongelman hoitaminen ei yhteiskunnassa ole.
Peluurin auttava puhelin on avoinna arkipäivisin. Chatin kautta yhteydenotto on mahdollista arkisin toimistoajan puitteissa. Peliongelmaisen läheisille apua on tarjolla ammattilaisten neuvojen sekä erityisen tietopankin muodossa. Peluurin lähestymistapa korostaa pelaamisen psykologiaa ja ongelman työstämistä ammattiauttajan ohjauksessa. Peluurin sivusto toimii eräänlaisena matalan kynnyksen tiedonsaantipaikkana. Peluurin yhteystiedot löytyvät sivustolta, osoitteesta www.peluuri.fi. Avunsaantia täydennetään vertaistukipalvelun ja talousneuvonnan tapaisten palveluiden kautta.